Trondheim 18. januar 2017

**Protokoll kretsstyremøte nr 8 2016-2018**

Tilstede: Terje Roel, May Romundstad, Bjørn Åge Berntsen, Rune Hagen, Maria Bergsrønning Tanemsmo, Olav Noteng, Christine Dahl, Ståle Vaag og Torhild Aarbergsbotten

Forfall:

Adm: Eva Olsen(sak , Anders Hoff og Kjell Bjarne Helland

Sted: Idrettens Hus/Ingvald Ystgaardsv

Tid: Mandag, 12. desember 2016

**Saksliste kretsstyremøte nr. 8 2016-2018**

Sak 44/16-18 Protokoller

Sak 45/16-18 Referat og orienteringssaker

Sak 46/16-18 Idrettens Hederskveld 2017

Sak 47/16-18 Samspillsavtaler i forbindelse med styrearbeid Sør-Trøndelag Idrettskrets

**Kommentar til innkallingen:**

Ingen

**Kommentar til sakslista:**

Ingen

**Sør-Trøndelag idrettskrets**

Terje Roel

Møteleder

# Sak 38/16-18 Protokoller

**Saksvedlegg**

1. Protokoll KS møte nr. 6 2016-2018 datert 8. november 2016

**Organisasjonssjefens innstilling til vedtak**

Protokollen godkjennes

**Vedtak:**

**Presisering til vedtak i sak 34/16-18:**

**Styret i Sør-Trøndelag Idrettskrets stiller seg bak Idrettsrådet i Trondheim sin høringsuttalelse til forslag til reguleringsplan for Nidarø.**

**Med hensyn til vedtatt utredning om alternativ plassering av ny storbyhall, vil styret i Sør-Trøndelag Idrettskrets avvente Idrettsrådet i Trondheim sine uttalelser i saken før eventuell videre behandling vurderes.**

**For øvrig resten av protokollen enstemmig vedtatt uten kommentarer.**

# Sak 39/16-18 Referat og orienteringssaker

1. Orientering fra Idrettsrådet i Trondheim ifb Trondheim Spektrum v/Anne Lise Bratsberg
2. Status utredning NTIK og STIK
3. Neste styremøte

**Organisasjonssjefens innstilling til vedtak:**

Referat- og orienteringssaker tatt til etterretning

**Vedtak:**

**Referatsakene tatt til etterretning.**

**a)Styreleder i Idrettsrådet i Trondheim(IRT) orienterte om IRT behandling av utbyggings- og reguleringsplanen for Trondheim Spektrum. Videre om bakgrunn for standpunktet som IRT har fattet i denne saken. Saken vært behandlet pånytt etter at de nye utredningen fra Rådmannen i Trondheim kommune ble fremlagt. IRT opprettholder sitt tidligere vedtak om at anlegget bygges på Øya.**

**b)Denne orientering tas sammen med sak 43/16-18.**

**c) Neste styremøte, 16. januar 2017 i Idrettens Hus, Ingvald Ystgaardsvei**

# Sak 44/16-18 Protokoller

**Saksvedlegg**

1. Protokoll KS møte nr. 7 2016-2018 datert 13. desember 2016

**Organisasjonssjefens innstilling til vedtak**

Protokollen godkjennes

# Sak 45/16-18 Referat og orienteringssaker

1. Orientering fra Formuesforvaltning AS v/Kathrine Smalsvik ang status oppdrag STIK
2. Status utredning Nord-Trøndelag Idrettskrets(NTIK) og Sør-Trøndelag Idrettskrets(STIK)
3. Idrettspolitisk vorspiel 2017 ifb Trøndelagsmøte
4. Orientering budsjettposter 2017
5. Idrettens styringsbarometer
6. Trondheim Idrettsklinikk AS
7. Neste styremøte

**Organisasjonssjefens innstilling til vedtak:**

Referat- og orienteringssaker tatt til etterretning

**Vedtak:**

**Referatsakene tatt til etterretning.**

**a)Styret fikk en orientering om mandat for pengeplassering, historikk markedsutvikling og fremtidsutsikter.**

**b)Det planlegges felles ansatte- og styresamling for begge idrettskretsene. Mål om gjennomføring i løpet av februar 2017. Samlingen vil skje i Stjørdal.**

**f)I forbindelse med Trøndelagsmøte ble det for fjerde gang arrangert Idrettspolitisk vorspiel. Over 100 deltagere. Tema var korte betraktninger fra året 2016, samt noe av det som skjer i 2017 – hvor Stortingsvalget og idrettens fanesaker ble presentert.**

**g)Budsjett for 2017 er tidligere behandlet. Ble her gitt en mer detaljert gjennomgang av ulike budsjettposter og dets innhold.**

**h)Idrettens Styringsbarometer er en undersøkelse som alle særforbund og idrettskretser som ønsket kunne gjennomføre. Denne er blant annet ment for å kartlegge ens egne vurderinger av samarbeid i styret, samarbeid styret og administrasjon og hvilke kompetansebehov/tiltak en ut av dette kan se vil være nødvendig. STIK har gjennomført denne og resultatene er nå kommet. Denne vil bli gjennomgått og behandlet innen utgangen av februar 2017.**

**c) Neste styremøte, 20. februar 2017 i Idrettens Hus, Ingvald Ystgaardsvei – NB!! gitt felles styresamling i februar så går dette møte ut- info vil i så fall komme.**

# Sak 46/16-18 Idrettens Hederskveld 2017

**Saksvedlegg**

a)Budsjett 2017

**Saksfremlegg**

Idrettens Hederskveld har sin bakgrunn i det idrettspolitiske manifest som ble vedtatt for perioden 2006-2010. Tidligere hadde man et arrangement ved navn Trøndersk Idrettsgalla. På grunn av for høye kostnader ble dette avviklet og man etablerte et nytt konsept som fikk navnet «Idrettens Hederskveld».

Dette har nå blitt arrangert 7 ganger. 182 ildsjelsmarkeringer er gjort også i disse arrangementene i tillegg til utdeling av stipendier, idrettsmerker, prestasjons- og arrangementspriser og pådriverpriser.

Arrangementene finansieres ved at det søkes tilskudd fra Trondheim kommune og Sør-Trøndelag Fylkeskommune. Dette da også med bakgrunn i det tidligere vedtak i det idrettspolitiske manifestet.

TrønderEnergi og SpareBank1 SMN har også vært gode samarbeidspartnere i dette arrangementet og gitt tilskudd. Som motytelse arrangerer Sør-Trøndelag Idrettskrets(STIK) sammen med blant annet disse - to konferanser, «Fra Ide til VIRKELIGHET» og Samspillskonferansen. Det tas betaling fra de som deltar på middagen under Hederskvelden. Ildsjeler, prisvinnere og andre inviterte har gratis adgang.

Ekstern finansiering er alltid krevende og medfører en del ekstra arbeide, men de nevnte samarbeidspartnere har som sagt vært med oss i flere år. Ideelt sett så hadde vi hatt avtaler over flere år, men ikke fått til å lande disse. Med bakgrunn i sammenslåingsprosessen mellom de to idrettskretsene så avventer vi også dette inntil nærmere avklaringer blir gjort også med tanke på dette arrangementet.

I tillegg med tilskudd fra de fire som tidligere er nevnt vil det være nødvendig også med en med et tilskudd fra STIK til dette arrangementet. Dette kan enten gjøres ved å øke inntektene(selge flere billetter, flere samarbeidspartnere) eller redusere kostnadene. Ut ifra de tidligere arrangementene så har budsjettstørrelsen vært den samme alle årene. Reelt sett så betyr dette at vi har greid å senke kostnadene/ikke øke disse selv om vært prisstigning på disse tjenestene i alle årene.

**Organisasjonssjefens innstilling til vedtak:**

Sør-Trøndelag Idrettskrets gjennomfører Idrettens Hederskveld 2017. Det avsettes inntil kr 100.000,- som innskudd fra STIK til dette arrangementet.

**Vedtak:**

**Som innstilling. Vedtaket var enstemmig.**

# Sak 47/16-18 Samspillsavtaler i forbindelse med styrearbeid Sør-Trøndelag Idrettskrets

**Saksvedlegg**

Ingen

**Saksfremlegg**

Denne saken ble utsatt i forrige styremøte. Denne hadde der saks nr 42/16-18.

Styret i Sør-Trøndelag Idrettskrets(STIK) velges på Idrettskretstinget. Alle medlemmer tilknyttet organisasjonsleddet STIK kan foreslå kandidater. Deretter er det valgkomiteen som legger frem forslag til nytt styre for Idrettskretstinget.

Styrets ansvar er nærmere beskrevet i NIF’s lov §5.11 og §5.2.

Det er saker som kan komme for behandling hvor ulike interesser vil måtte hensyntas.

Det kan i enkelte tilfeller oppfattes vanskelig.

Det legges derfor opp til en prosessdiskusjon som ledes av Anders Hoff hvor overskriftene vil være:

* Hva og hvordan forholder vi oss til beslutninger som blir tatt?
* Hva når styrets beslutning er på kollisjonskurs med egne oppfatninger, verdier og integritet?
* Hvilken rolle har vi i styret?
* Hvem er vi lojale mot?
* Partipolitikk versus idrettspolitikk skaper det grensekonflikter? Og vil vi eventuelt ha det sånn?

Det presiseres at dette skal være en generell diskusjon basert på problemstillinger som kan oppstå i også fremtidige saker. Erfaringene fra behandlingen av saken rundt Trondheim spektrum har vist at det vil kunne være behov for en oppklarende og generell diskusjon rundt hvordan man jobber med denne type problemstillinger.

**Organisasjonssjefens innstilling til vedtak**

Det foreligger ikke noe forslag til vedtak.

**Vedtak:**

**Prosessdiskusjonen kom godt i gang i styremøte, men ikke sluttført. Det settes av tilstrekkelig tid i forbindelse med felles styresamling i februar 2017 for å oppsummere innspill fra gruppearbeid i styret og for felles konklusjon.**